b'\n_START_ARTICLE_\nFrance Zupan (u\xc4\x8ditelj)\n_START_SECTION_\n\xc5\xbdivljenje in delo\n_START_PARAGRAPH_\nZupan je v letih 1919\xe2\x88\x921927 obiskoval gimnazijo v Kranju.Po kon\xc4\x8dani gimnaziji je \xc5\xa1tudiral geografijo na ljubljanski Filozofski fakulteti  in 1932 diplomiral. V \xc5\xa1olskem letu 1933/1934 je bil nekaj \xc4\x8dasa profesor v Murski Soboti, a je \xc5\xbee leta 1934 delal v uredni\xc5\xa1tvu \xc4\x8dasopis Slovenskega naroda, od 1935 Slovenskega doma. Ob osvoboditvi 1945 se je umaknil v Trst, kjer je od 1946 do smrti u\xc4\x8dil na Ni\xc5\xbeji srednji \xc5\xa1oli (ve\xc4\x8d let podravnatelj), 1955\xe2\x80\x931958 tudi na liceju France Pre\xc5\xa1eren._NEWLINE_Napisal je u\xc4\x8dbenike: Zemljepis za ni\xc5\xbeje razrede srednjih \xc5\xa1ol (Trst, 1947), Zemljepis Slovenije (Gorica, 1947), Kratka zemljepisna slika Jugoslavije (Gorica, 1949), Zemljepis za vi\xc5\xa1je srednje \xc5\xa1ole (Trst, 1950) in Zemljepis za ni\xc5\xbeje razrede srednjih in strokovnih \xc5\xa1ol, I (Trst, 1954), vadnico Angle\xc5\xa1\xc4\x8dina za 1. in 2. razred vi\xc5\xa1jih srednjih \xc5\xa1ol (Trst, 1949). Sodeloval je tudi pri pripravi drugih u\xc4\x8dbenikov in pri tem veliko rokopisov jezikovno uredil._NEWLINE_Bil pa je tudi plodovit prevajalec. Prevedel je knjigo Michaela Prawdina  D\xc5\xbeingis-Kan in njegova dedi\xc5\xa1\xc4\x8dina (COBISS) ter nad 40 radijskih iger iz italijan\xc5\xa1\xc4\x8dine angle\xc5\xa1\xc4\x8dine in nem\xc5\xa1\xc4\x8dine,  ki so bile predvajane na radiu Trst A.'